তিনটি নতুন অমৃত ভারত এক্সপ্রেস সহ নতুন প্যাসেঞ্জার ট্রেনের উদ্বোধন মোদির

ওয়েবডেস্ক – মালদহ (Malda) থেকে কাল দেশের প্রথম বন্দে ভারত স্লিপার ট্রেনের (Vande Bharat Sleeper Train) উদ্বোধনের পর আজ সিঙ্গুরে (Singur) মোদি। আজ প্রধানমন্ত্রীর হাতে উদ্বোধন হল অমৃত ভারত এক্সপ্রেসের (Amrit Bharat Express) । তিনটি নতুন অমৃত ভারত এক্সপ্রেসের ও একটি নতুন প্যাসেঞ্জার ট্রেনেরও সূচনা করলেন তিনি। জয়রামবাটী-বড়গোপীনাথপুর-ময়নাপুর নতুন রেললাইনের উদ্বোধন করলেন প্রধানমন্ত্রী নরেন্দ্র মোদি।

আরও পড়ুন- বন্দে ভারত স্লিপার ট্রেনের উদ্বোধন করে কী বললেন নরেন্দ্র মোদি?

সেইসঙ্গে সিঙ্গুরের সরকারি মঞ্চ থেকে হুগলির বলাগড়ে এক্সটেন্ডেড পোর্ট গেট সিস্টেমের শিলান্যাস করলেন প্রধানমন্ত্রী।

এদিন সরকারি মঞ্চ থেকে মোদি বলেন, বিকশিত ভারতের জন্য পূর্ব ভারতের বিকাশের লক্ষ্যে কেন্দ্রীয় সরকার নিরবচ্ছিন্নভাবে কাজ করে চলেছে। আজ কয়েকশো কোটি টাকার প্রকল্পের উদ্বোধন করলাম।‘

এদিনের মঞ্চ থেকে প্রধানমন্ত্রী বলেন, কেন্দ্রীয় সরকারের নতুন প্রকল্পগুলির ফলে নদীকেন্দ্রিক পর্যটন আরও প্রসারিত হবে পশ্চিমবঙ্গে। স্বাভাবিকভাবে কর্মসংস্থান বাড়বে। যুব সমাজ নয়া দিশা পাবে। এদিন প্রধানমন্ত্রী বলেন, বাংলা মৎস্যকেন্দ্রিক ও সামুদ্রিক খাদ্যের উৎপাদনে দেশকে নেতৃত্ব দিক।